**KLAIPĖDOS RAJONO PARAMOS ŠEIMAI CENTRAS**

**AIŠKINAMASIS RAŠTAS**

**PRIE 2023 METŲ KOVO 31 D. FINANSINIŲ ATASKAITŲ**

2023-04-19

1. **BENDROJI DALIS**

Klaipėdos r. paramos šeimai centras (toliau – Įstaiga) yra biudžetinė įstaiga, finansuojama iš Klaipėdos rajono savivaldybės ir Lietuvos Respublikos valstybės biudžeto, kodas 163740449. Registracijos adresas – Klaipėdos g. 11, Gargždai, Klaipėdos r., Lietuvos Respublika.

Pagrindinė veikla – socialinės paslaugos.

Įstaiga yra atskiras juridinis vienetas, turintis herbinį antspaudą bei atsiskaitomąją sąskaitą AB Luminor banke. Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2023 metų I–ojo ketvirčio paskutinės dienos duomenis.

1. **APSKAITOS POLITIKA**

Įstaigos apskaitos politika aprašyta 2022 metų finansinių ataskaitų rinkinio aiškinamajame rašte.

1. **PASTABOS**

**Pastaba Nr. P03. Ilgalaikis nematerialusis turtas**

Per ataskaitinį laikotarpį Įstaiga ilgalaikio nematerialaus turto neįsigijo. Likutinė vertė pateikta finansinės būklės ataskaitoje.

**Pastaba Nr. P04. Ilgalaikis materialusis turtas**

Per ataskaitinį laikotarpį Įstaiga ilgalaikio materialaus turto neįsigijo. Likutinė vertė pateikta finansinės būklės ataskaitoje.

**Pastaba Nr. P08. Atsargos**

Atsargų likutis 2023 m. kovo 31 d. – 109,54 Eur, kurį sudarė benzino ir dyzelinio kuro likučiai.

**Pastaba Nr. P09. Išankstiniai apmokėjimai**

Išankstinių apmokėjimų likutis 2023 m. kovo 31 d. – 949,75 Eur, kuriuos sudaro ateinančių laikotarpių sąnaudos: 742,50 Eur už transporto priemonių privalomąjį ir kasko draudimus, 116,53 Eur AB Lietuvos draudimas už turto draudimą ir 90,72 Eur dienraščio Lietuvos rytas prenumerata.

**Pastaba Nr. P10. Per vienerius metus gautinos sumos**

Per vienerius metus gautinos sumos – 355922,87 Eur. Jas sudaro su darbo santykiais susiję įsipareigojimai – 99396,08 Eur, mokėtinos sumos tiekėjams – 1452,07 Eur, gautinos finansavimo sumos iš valstybės biudžeto – 17926,49 Eur, gautinos įmokos už suteiktas paslaugas – 440,72 Eur, sukauptos pajamos už parduotas prekes, turtą, paslaugas – 9094,54 Eur ir sukauptų atostoginių bei atidėjinių sąnaudos – 227612,97 Eur.

**Pastaba Nr. P11. Pinigai ir pinigų ekvivalentai**

Pinigai ir pinigų ekvivalentai 2023 m. kovo 31 d. – 15166,20 Eur, kuriuos sudarė pavedimų lėšos, valstybės biudžeto specialiųjų tikslinių dotacijų, skirtų teikti socialines paslaugas asmenims su sunkia negalia ir įplaukos už paslaugas.

**Pastaba Nr. P12. Finansavimo sumos**

Laikotarpio pabaigoje didžiausia finansavimo sumų likučio dalis liko iš savivaldybės biudžeto ilgalaikiam turtui įsigyti. Likučiai pateikiami finansinės būklės ataskaitoje.

**Pastaba Nr. P15. Ilgalaikiai atidėjiniai**

2023 metų paskutinę ataskaitinio laikotarpio dieną ilgalaikių atidėjinių suma buvo 23777,55 Eur, kuriuos sudarė priskaitytos išmokos, skirtos pensinio amžiaus darbuotojams.

**Pastaba Nr. P17. Trumpalaikiai įsipareigojimai**

Trumpalaikiai įsipareigojimai 2023 m. kovo 31 d. – 332235,41 Eur. Juos sudarė tiekėjams mokėtinos sumos už ryšių, transporto išlaikymo, informacinių technologijų prekių ir paslaugų įsigijimo, kitas prekes ir paslaugas, darbo užmokestis už kovo mėnesį, sukauptų atostoginių sąnaudos ir darbuotojų kelionės išlaidos.

**Pastaba Nr. P18. Grynasis turtas**

Grynasis turtas 2023 m. kovo 31 d. – 17293,30 Eur, iš jų: ankstesnių metų perviršis – 426,95 Eur ir einamų metų deficitas – 17720,25 Eur.

**Pastaba Nr. P21. Pagrindinės veiklos kitos pajamos**

Pagrindinės veiklos kitos pajamos 2023 metų paskutinę ataskaitinio laikotarpio dieną – 19764,05 Eur. Tai įmokos už suteiktas paslaugas.

**Pastaba Nr. P22. Pagrindinės veiklos sąnaudos**

Pagrindinės veiklos sąnaudos, lyginant su 2022 m. kovo 31 d., padidėjo 9541,17 Eur. Didžiausią sąnaudų dalį sudarė darbo užmokesčio ir socialinio draudimo, transporto sąnaudos, bei sunaudotų atsargų sąnaudos.

Direktorė Jurinda Jasevičienė

Centralizuotos biudžetinių įstaigų Viktorija Kaprizkina

buhalterinės apskaitos skyriaus vedėja